Zekaria wa Israeli

Zekaria wa Israeli (kwa Kiebrania זְכַרְיָה, Zəḵaryā) alikuwa mwana na mwandamizi wa Yeroboamu II kama mtawala wa Ufalme wa Israeli, ambao aliuongoza miezi 6 tu hadi alipouawa na kapteni wake Shalumu aliyejifanya mfalme badala yake (752 KK hivi). 

Biblia inamhukumu kwa kufuata sera ya kidini ya Yeroboamu I iliyowataka Waisraeli wamuabudu YHWH kwa sura ya fahali ya dhahabu katika mahekalu ya Dani na Beteli ili wasiende Yerusalemu, mji mkuu wa ufalme wa ukoo wa Daudi.

Habari zake zinapatikana hasa katika Kitabu cha Pili cha Wafalme 15:8-12.

Tanbihi

Category:Watu wa Biblia
Category:Wafalme wa Israeli